Sokesas (sala)

Sokesas (, Ponpėjos kalba: Sokehs) – maža salelė šalia šiaurinės Ponpėjos salos pakrantės Mikronezijos Federacinėse Valstijose, sudaro dalį Sokeso savivaldybės. Yra į vakarus nuo Kolonijos miesto, nuo kurio atskirta nedidelės įlankos.

Su pagrindine sala ji sujungta supiltu keliu. Anksčiau buvus atskirta nuo pagrindinės salos siauro Dau Mwoakote kanalo, pastaruoju metu mangrovių sąžalynais susijungė su Ponape, todėl gali būti laikoma Sokeso pusiasaliu (Ponpėjos kalba: Deke Sokehs).Panholzer, Thomas; Rufino, Mauricio (2003). Place Names Of Pohnpei Island: Including And Ant And Pakin Atolls. Bess Press. p. 106. ISBN 978-1-57306-166-7. Retrieved 12 May 2013.

Saloje yra Sokeso kalnas () ir Sokeso uola (), gerai žinomi Mikronezijos reljefo objektai, nuo kurių atsiveria vaizdai į Ponpėjos salą. Ant Sokeso kalno yra išlikę Antrojo pasaulinio karo laikų japonų pabūklai. 

Saloje 1910 m. kilo pagrindinis saliečių sukilimas prieš kolonijinę vokiečių valdžią. Sukilimas buvo numalšintas 1911 m., 17 sukilėlių vadams buvo įvykdyta mirties bausmė, o keli šimtai Sokeso salos gyventojų buvo ištremti į Palau. Vietoj jų čia gyventi atsikėlė gyventojai iš Pingelapo.

Pakrantėse išsidėstę nedidelės gyvenvietės: Reou, Ahseia, Soledi, Kamwele, Mwalok, Roie, Naneir, Peilong, Kepindau ir Danipei.

 Šaltiniai 

Kategorija:Mikronezijos Federacinių Valstijų salos
Kategorija:Ponpėjos sala